120 
C. F. Blume, 
si nobis datum fuerit., plantarum cryptogamicarum studium 
per hanc laetissimam eius sedem latius extendere et quae de- 
tecta sunt proferre in medium. Quae ex paucis observationi- 
bus, a nobis institutis, sequi videbantur, hic brevi adiungi- 
mus : Filices iavanicas Borbonicis (africauis) et iis, quae 
proximas Australasiae regiones incolunt , accedere, ab occiden- 
talibus forma aliena disiungi; Hepaticarum , Muscorum quam- 
plurimas species his terris esse proprias, et non nisi polytro- 
pis quibusdam, ut Hypno spiniformi , Polytricho aloide et Mar _ 
chantia polymorpha tum omni fere terrarum orbi , tum , Hypno 
illo spiniformi praesertim , cunctis regionibus tropicis adiungi ? 
Lichenes tandem solos sibi similes in his regionibus , quales 
in omni terrae tam septentrionali quam aequinoctiali plaga, 
reperiri. 
Filices. 
i. Lycopodium myrtifolium N. et Bl. — Tab. XII. 
lig. i. A, a — f. 
L. caule subsimplici, foliis lanceolatis sparsis subdistichis 
apice exasperatis, spica terminali sessili lineari quadrifaria. 
Descr. Caulis bipollicaris, simplex, angulatus, obliquus, 
virescens, basi radiculis capillaribus vestitus, Folia caulem 
circum vestientia, distiche patentia, approximata, sessilia, lan- 
ceolata, acuta, integerrima, uninervia , glabra , chartacea, 
apice utrinque tuberculis punctiformibus exasperata, 3-4 
lineas longa ; superiora paullo breviora, confertiora apiceque 
distinctius exasperata. Spica terminalis solitaria, sessilis, 
pollicem longa, angusta, linearis, quadrifaria, densa. Squamae 
ovato - subrotundae, cuspidatae, acute carinatae, integerrimae, 
punctatae , appressae, longitudine capsularum. Capsulae reni- 
formes , bivalves, albicantes, subtilissime punctulatae. 
